b"\n_START_ARTICLE_\nN\xc3\xbaria Mart\xc3\xadnez i Barderi\n_START_SECTION_\nBiografia\n_START_PARAGRAPH_\nLlicenciada en dret per la Universitat Aut\xc3\xb2noma de Barcelona. Militant d'Uni\xc3\xb3 Democr\xc3\xa0tica de Catalunya (UDC), fou assistent parlament\xc3\xa0ria d'UDC al Parlament Europeu (1990-1995), regidora de l'ajuntament de Banyoles a les eleccions municipals espanyoles de 1995 i 1999 i diputada per la prov\xc3\xadncia de Girona a les eleccions al Parlament de Catalunya de 1999 dins les llistes de CiU. Fou presidenta de la Comissi\xc3\xb3 de l'Estatut dels Diputats del Parlament de Catalunya. El 1999 fund\xc3\xa0 la Fundaci\xc3\xb3 Drissa per a millorar la qualitat de vida dels malalts mentals, de la qual n'\xc3\xa9s directora. Tamb\xc3\xa9 \xc3\xa9s vocal de la Fundaci\xc3\xb3 Tutelar de les Comarques Gironines i tresorera de la Fundaci\xc3\xb3 Ammfeina."